ऊना(अमित): कुटलैहड़ विधानसभा क्षेत्र के गांव बौल में वन विभाग द्वारा जिला स्तरीय वन महोत्सव का आयोजन किया गया। वन महोत्सव का शुभारंभ पंचायतीराज मंत्री वीरेंद्र कंवर ने बड़ का पौधा रोपित कर जिला स्तरीय वन महोत्सव की शुरूआत की। इस महोत्सव के तहत जिलाभर में वन विभाग जनसहभागिता से कार्यक्रमों का आयोजन करके 50 हजार पौधे रोपित करेगा। दिन प्रति दिन बिगड़ रहे पर्यावरण को बचाने के लिए वन विभाग द्वारा लोगों में जागरूकता लाने के उद्देश्य से ऊना जिला में वन महोत्सव अभियान शुरू किया गया है। इस अभियान का आगाज कुटलैहड़ विधानसभा क्षेत्र के गांव बौल से किया गया। जिसमें वीरेंद्र कंवर ने पौधारोपण करके अभियान का शुभारंभ किया।